Wilhelm Stör

Wilhelm "Willi" Stör ka Willi Stoer (10. mai 1893 – 12. detsember 1977) oli Esimeses maailmasõjas Saksamaa lennuväes õhulahingutes võidelnud hävituslendur (lennuäss), 1935. aastast Messerschmitti tehase peakatselendur ja vigurlendur. 

Störi arvele on kirjutatud 5 võitu õhulahingutesWilhelm Stör, veebiversioon (vaadatud 22. oktoobril 2017) inglise keeles

Pärast Esimest maailmasõda viidi Stör üle Luftstreitkräfte ridadesse, kus temast sai jahieskadrilli (Jagdstaffel 68) hävituslendur. Esimese ja Teise maailmasõja vahelisel ajal oli Stör katselendur ja lennuinstruktor. Ta oli Saksa Liinilendurite kooli (Deutsche Verkehrsfliegerschule) piloot ning kuulus 1930. aastatel Saksamaa vigurlennupilootide eliiti.

1935. ja 1936. aastal tuli Stör lennukil Messerschmitt M35 Saksamaa meistriks vigurlennuvõistlustel.

1935. aastast oli Stör Messerschmitti Augsburgi tehase katselendur.Robert Deininger/Redaktion (Stand: 21.8.2009), [tt_news=5596&tx_ttnews[backPid]=113&cHash=81da2a829c Wilhelm (Willi), * 10.5.1893 Witten, † 12.12.1977 Friedberg/Bayern, Kunstflieger], veebiversioon (vaadatud 22. oktoobril 2017) saksa keeles

Saksamaa maa- ja lennuväe sõjaväelasel, NSDAP juhi asetäitjal ja Hitleri erasekretäril Rudolf Hessil oli kirglik huvi lennunduse vastu ja mitmed plaanid, mille täitumiseks oleks ta vajanud kindlat tüüpi lennukit ja lennuoskusi, kuid Adolf Hitler oli tal keelanud lennukiga lennata. Mitmed lennukitehased keeldusid talle lennukit andmast, mispeale pöördus Hess oma vana sõbra Willy Messerschmitti poole Augsburgis. Juba oktoobris alustas Hess treeninglende ´Messerschmitt Bf-110-l, tema lennuinstruktoriks sai tol ajal tehase peakatselendurina töötanud Wilhelm Stör.Nesbit ja Van Acker 2009:46.

Mais 1941 sai Stör käsu toimetada kaks hävituslennukit Bf 109 Kanagawa Kawasakisse Jaapanis ja tema asemel asus Hessi õpetama Helmut Kaden. 

Pärast interneerimist Jaapanis, pöördus W. Stör 1947. aastal Saksamaale tagasi. Ta töötas lennuõpetajana, põhitööks oli siiski autode müümine Augsburgis. Saksamaa Lennuklubi austas W. Störi kõrgeima austusmärgi – Dädalus medaliga. W. Stör oli mõni aeg vanim Saksa piloot.

Viited

Kirjandus
Roy Conyers Nesbit ja Georges Van Acker, "Rudolf Hessi lend. Müüdid ja reaalsus". Inglise keelest tõlkinud Hillar Tali. Olion, Tallinn 2009

Kategooria:Saksamaa lendurid
Kategooria:Sündinud 1893
Kategooria:Surnud 1977